|  |
| --- |
| სერიიდან: |
| ვიდეო თამაშების ინდუსტრია |
|  |
| 
საქმიანობები/მოვალეობები

* ვიდეო თამაშების დიზაინი
* თამაშების დიზაინი
* თამაშების მხატვრული დიზაინი
* თამაშების შემუშავება / თამაშების დეველოპერი
* თამაშის მოდიფიცირება
* თამაშების პროდიუსერი
* თამაშების პროგრამირება / თამაშების პროგრამისტი
* თამაშების გამომცემელი
* თამაშების ფილოსოფია
* თამაშების ტესტირება
* თამაშების ჟურნალისტიკა
* დონეების დიზაინი

 |
| 
შემუშავება

* ხელოვნური ინტელექტი
* თამაშების დიზაინი
* ინტერაქტიულობის დიზაინი
* თამაშების პროგრამირება
* დონეების დიზაინი
* დემო თამაში
* ვიდეო თამაშების მხატვრობა
* ვიდეო თამაშების დიზაინი
* ვიდეო თამაშების გრაფიკა
* ვიდეო თამაშების მუსიკა

 |
| 
ტიპები

* თამაში მოზრდილებისთვის
* კაზუალური თამაში
* ინდი-თამაში
* Sandbox
	+ ინტერაქტიული მხატვრობა
	+ ინტერაქტიული ფილმი
* არაძალადობრივი ვიდეო თამაში
* სერიოზული თამაში
	+ რეკლამა თამაშში
	+ Art game
	+ საგანმანათლებლო თამაში
	+ სავარჯიშო თამაში
* ტრადიციული თამაში

 |
| 
თემები

* ციფრული უფლებების მართვა (DRM)
* აუტსორსინგი
* პროგრამული უზრუნველყოფის ლიცენზია
* სალიცენზიო შეთანხმება (EULA)

 |
| 
დაკავშირებული

* ვიდეო თამაში
* ვიდეო თამაშების ისტორია

 |
| 
სიები

* ინდი თამაშების დეველოპერების სია
* ვიდეო თამაშების დეველოპერების სია
* ვიდეო თამაშების ინდუსტრიის ხალხის სია
* ვიდეო თამაშების გამომცემლების სია
* ვიდეო თამაშების საიტების სია

 |
| * ხ
* გ
* რ
 |

**დემო თამაში**, **სადემონტრაციო ვიდეო თამაში** (ინგლ. Game demo) — ვიდეო თამაშის ვერსია, რომელიც ემსახურება მის დემონსტრაციასა და რეკლამას და ვრცელდება უფასოდ. გამოიცემა თამაშის გამოშვებამდე ან გამოშვების შემდეგ, რათა მომხმარებელს წარმოდგენა შეექმნას მის გეიმპლეისა და შიგთავსზე, ხოლო შემდეგ თავად გადაწყვიტოს შეიძინოს თუ არა პროდუქტი. დემო თამაშს ორიგინალისგან განასხვავებს ის გარემოება, რომ მოიცავს არა სრულ თამაშს, არამედ გარკვეულ მონაკვეთს. თუმცა ზოგიერთი დეველოპერი თავს იკავებს მის შექმნაზე, დამატებითი რესურსებისა და დროის უქონლობის გამო.

ისტორია
-------

სადემონსტრაციო ვერსიების გამოშვებას საფუძველი ჩაეყარა 1990-იანი წლებში და ვრცელდებოდა სხვადასხვა გზებით, მათ შორის ინტერნეტითა და სათამაშო ჟურნალების მეშვეობით (ჟურნალს თან ახლდა დემო თამაში, რომელიც განთავსებული იყო CD დისკზე). ბოლო პერიოდში პოპულარული გახდა დემო ვერსიის გავრცელება ციფრული დისტრიბუციის პლატფორმების მეშვეობით — Xbox Live, PlayStation Network, Steam და სხვა მრავალი. ასევე შესაძლებელია, რომ დემო ბონუსის სახით თან მოჰყვებოდეს სხვადასხვა კომპიუტერულ აპარატურას ან აქსესუარს, მაგალითად, სათამაშო კონსოლს, ვიდეო ბარათს და ა.შ.

აღწერა
------

დემო ვერსია არის სრულფასოვანი ვიდეო თამაში, რომელიც მოიცავს იმავე საბაზო მახასიათებლებს, (თამაშის ძრავა, გეიმპლეი), რასაც ორიგინალი კომერციული თამაში. ერთადერთი განსხვავება არის, ის რომ დემო მოიცავს თამაშის გარკვეულ მცირე მონაკვეთს. ის შესაძლოა მოიცავდეს მხოლოდ ერთმოთამაშიან ან მრავალმოთამაშიან რეჟიმს, ან კიდევ ორივეს ერთად.

დემოს სახეობები
---------------

არსებობს დემო ვერსიის ორი ტიპი: სათამაშო და არასათამაშო. პირველი არის სრულფასოვანი თამაში, სადაც მოთამაშეს საშუალება აქვს ითამაშოს და მართოს პერსონაჟი, ხოლო მეორე მოიცავს ინტერაქტიულ მედიას, გარკვეული ტიპის ტრეილერებს, ვიდეორგოლებს და ა.შ. სადაც მოთამაშეს შეუძლია მხოლოდ თვალყური ადევნოს განთავსებულ კონტეტნტს, თუმცა ვერანაირ გავლენას ვერ მოახდენს მასზე. ამგვარი ტიპის ვერსიებს ძირითად დეველოპერები წარადგენენ სხვადასხვა სათამაშო გამოფენებზე, მათ შორის E3-სა და Gamescom-ზე.

შეხედულებები დემო ვერსიაზე
--------------------------

ზოგიერთი დეველოპერი უარს ამბობს თავისი პროდუქტის სადემონსტრაციო ვერსიის შექმნაზე, რაც განპირობებულია რამდენიმე მიზეზით. მაგალითად, კომპანია Vigil Games-მა უარი განაცხადა „ *Darksiders*-ის გამოშვებაზე საკმარისი რესურსების უკმარისობის გამო. ანალოგიური გადაწყვეტილება მიიღეს „*Gears Of War 2*"-ის დეველოპერებმა.

2010 წელს კომპანია Cryteck-ის თავკაცმა ერთ-ერთ ინტერვიუში გამოთქვა თავისი აზრი სადემონსტრაციო ვერსიაზე: „დემო თამაშის შემუშავება და გამოცემა არის ფუფუნება სათამაშო ინდუსტრიაში, თუმცა უახლოეს მომავალში მისი რაოდენობა დაიკლებს და საერთოდ ვეღარ ვიხილავთ, რადგანაც შექმნას სჭირდება უამრავი ფული და დრო".

ლიტერატურა
----------

* Jesse Schell: The Art of Game Design, A K Peters/CRC Press, 2014, 2. Auflage, ISBN 978-1466598645

რესურსები ინტერნეტში
--------------------

* უფასო დემო თამაშები დაარქივებული 2010-03-01 საიტზე Wayback Machine.

სქოლიო
------

1. ↑  Darksiders без демо-версии и пока без дополнений. GameTech.  დაარქივებულია ორიგინალიდან — 2012-04-18. ციტირების თარიღი: 22 მაისი, 2010.
2. ↑  Gears of War 2 без демо-версии. GameTech.  დაარქივებულია ორიგინალიდან — 2012-04-18. ციტირების თარიღი: 22 მაისი, 2010.
3. ↑  Йерли неуверен насчет (бесплатной) демо-версии Crysis 2. GameTech.  დაარქივებულია ორიგინალიდან — 2012-04-18. ციტირების თარიღი: 22 მაისი, 2010.